《题王叔明破窗风雨图》
元代·陆居仁

环堵篝灯夜阒寥，欺人风雨更潇潇。诗成惊落鸡窗笔，梦破须来马鬣瓢。

万里浪开看异日，连床屋漏耿今宵。丈夫莫袖为霖手，欲沃人间九土焦。

作者简介：松江华亭人，字宅之，号巢松翁，又号云松野褐、瑁湖居士。泰定帝泰定三年举人。不求仕进，隐居教授。工诗，与杨维桢、钱惟善交往。及殁，同葬于山麓，号三高士墓。有《云松野褐集》。